เป็นคาเฟ่แมวในซอยทองหล่อ53ค่ะเข้าซอยมาลึกพอควร ตัวร้านอยู่ด้านซ้ายป้ายสีเขียว ค่ะ
มีกฎห้ามอุ้มแมว ห้ามปลุกแมว ห้ามทำร้ายแมว ห้ามเดินเท่าเปล่าค่ะ ก่อนหน้าที่จะเข้าไปต้องล้างมือก่อนนะคะ

ร้านนีมีน้องแมวเยอะมากค่ะ 555ไม่ต้องแย่งกันเล่นเพราะประชากรมีเกินโต๊ะที่มีค่ะ เราไปช่วงบ่ายๆ น้องแมวเริ่มหลับกันละ แมวแต่ละตัวอ้วนพี ขนสวย สะอาด และน่ารักค่ะ มีบางตัวไม่ค่อยคุ้นกะคนลูบแล้วหนี แต่บางตัวเดินมาคลอเคลียเองเลย ของเล่นแมวน้อยไปนิดนึง ต้องประยุกต์ของใกล้มือเอาเอง

พนักงานเอาใจใส่ดีค่ะ คอยดูลูกค้าแหกกฏ ก็เข้าใจเค้าค่ะ ดูรักและเจ้าใจน้องแมวดี เวลาขอความร่วมมือลูกค้าก็สุภาพค่ะ ไม่เหมือนถูกดุ

มาถึงอาหารกันบ้าง
-ชอกโกแลคตเย็นน้องแมว เราสั่งหวานน้อย  รสชาติดีค่ะเข้มข้นใช้ได้4/5
-ข้าวหน้าเนื้อ ออกแนวข้าวหน้าเนื้อพริกไทยแบบไทยๆ กลิ่นพริกไทยแตะจมูก ทานกับข้าวกล้อง อร่อยใช้ได้ค่ะ เสียดายว่าเนื้อน้อยมากกกก สองชิ้นเองอ่ะ 3/5 ตัดความน้อย

- ทีรามิสุ ใส่มาในกระปุกค่ะ หวานน้อย เย็นชื่นใจกำลังดี 3/5

ปัญหาคือ ...ขนแมวค่ะ 5555เยอะมาก เยอะจริงๆ ลงมาในทีรามิสุเลย ไม่รู้ว่ามันหล่นเพราะร้านหรือเพราะเรากันแน่ เพราะเราก็ฟัดกะน้องแมวมาหลายตัวอยู่

สรุปร้านนี้ดีงามสำหรับทาสแมวทั้งหลายค่ะ แมวเยอะ เป็นมิตร แต่ถ้าพูดถึงขนมและเครื่องดื่มไม่ดีไม่แย่ค่ะ
ราคาพอรับได้หากคิดว่าเป็นการมาทานขนมและmaintainanceน้องแมว